stanford-oval/wikipedia huggingface dataset:
Doljanchi

Doljanchia viettävä vauva ruokatarjoilujen äärellä.
Doljanchi tai dol (kor. 돌잔치, 돌) on korealainen syntymäpäiväjuhla, jota vietetään vauvan 1. syntymäpäivänä. Alun perin juhlaa vietettiin siksi, jotta vanhemmat toivottaisivat lapselle hyvää terveyttä ja pitkää ikää. Sittemmin juhlan viettämistä on jatkettu pikemminkin perinteen ja sosiaalisten syiden vuoksi. Samanlaisen juhlan nimeltä baekil vanhemmat pitävät 100. päivänä vauvan syntymän jälkeen.
Juhlan kulku

Perinteisesti vanhemmat ovat aloittaneet syntymäpäivän Samsin halmeoni -jumalatarta rukoilemalla. Sen jälkeen he tarjoavat hänen kunniakseen perinteisiä ruokia. Ruokatarjoilua kutsutaan korean kielellä nimellä dolsang. Nykyään kristityt korealaiset rukoilevat tavallisesti Jumalaa. Ruokatarjoilut ovat edelleen osa juhlaa. Alun perin juhlassa on tarjottu ainakin riisiä ja merileväkeittoa, ja niillä on ollut tiettyä symbolismia. On suosittua ottaa kuvia syntymäpäiväsankarista ruokatarjoilujen äärellä. Samoja kuvia näytetään usein aikuiseksi kasvaneen lapsen häissä.
Vauva puetaan juhlaa varten perinteisiin korealaisiin vaatteisiin. Usein myös vauvan äidillä on päällään hanbok. Juhlan aikana pidetään doljabiksi kutsuttu seremonia. Doljabin aikana esille asetetaan seremoniallisia esineitä, ja syntymäpäivää viettävä vauva lasketaan esineiden eteen. Sen jälkeen vauva valitsee esineistä yhden. Valinnan on tarkoitus kertoa jotain vauvan persoonasta ja tulevaisuudesta, eikä ole tavatonta, että vanhemmat ja vieraat kehottavat lasta leikkimielisesti valitsemaan tietyn esineen. Vieraat saattavat myös osallistua leikkiin, jossa he arvaavat etukäteen, minkä esineen lapsi tulee valitsemaan.
Erään tutkimuksen osallistujien mukaan doljabi on doljanchin muistettavin ja miellyttävin osa. Saman tutkimuksen mukaan useimmat vanhemmat pitävät seremoniaa lähinnä leikkinä, kun taas osa uskoo, että sillä on totuuspohjaa ja sen avulla vauvan tulevaisuutta pystyy todella ennustamaan.
Perinteinen doljanchilahja vauvalle on kultasormus. Monet vieraat antavat lahjaksi kuitenkin rahaa, koska kullan arvo vaihtelee niin paljon.
Juhlamenojen kehitys

Juhlaa alettiin viettää 1700-luvulla, kun lapsikuolleisuus oli korkea. Tuolloin doljanchia vietettiin sen juhlistamiseksi, että vauva on selvinnyt hengissä 1-vuotiaaksi asti. Kutsumalla paljon vieraita vanhemmat toivottivat lapselleen hyvää terveyttä ja pitkää ikää. Nykyään suurin osa lapsista selviää imeväisiästä hengissä, ja vanhemmat viettävät doljanchia ennemminkin perinteen vuoksi tai perheen varallisuutta ja sosiaalista asemaa osoittaakseen. Perhe saattaa pitää juhlan joko kotona tai kodin ulkopuolella.
Juhlasta on tullut 2000-luvun aikana aiempaa ylenpalttisempi, ja juhlaan saattaa kulua vanhemmilta rahaa tuhansiakin euroja. Ylenpalttisuuteen vaikuttaa myös se, että nykyään korealaisille vanhemmille syntyy vähemmän lapsia. Eräässä tutkimuksessa monet vastaajat vertasivat doljanchia häihin. Joidenkin vanhempien mielestä juhla onkin saanut turhamaisia piirteitä. Erään vauvantarvikeliikkeen vuonna 2016 teettämässä kyselyssä yli kolmasosa vastaajista kertoi, etteivät he suunnittele pitävänsä vauvalleen doljanchia. Heistä 68 prosenttia kertoi syyksi, että juhla oli heidän mielestään turhamainen. Osa nykyvanhemmista pyrkii tekemään doljanchista itselleen merkityksellisemmän hylkäämällä perinteiset juhlamenot ja kehittelemällä tilalle jotain uutta. Eräs vaihtoehto on rahan lahjoittaminen hyväntekeväisyyteen. Monet vanhemmat kuitenkin pitävät doljanchia hauskana juhlana.
Vaikka juhlamenoihin saattaakin nykyään kulua paljon rahaa, vieraiden antamat rahalahjat saattavat yhdessä kattaa menot, ja vanhemmat voivat päästä tuotonkin puolelle. Koska vierailta odotetaan rahalahjaa, osa korealaisista pitää juhlakutsua taloudellisena rasitteena. Vuonna 2015 tehdyn kyselyn mukaan lähes kolmasosa vastaajista piti kollegoilta saatuja doljanchikutsuja vaivalloisina tai muuten ei-toivottuina.
Vauva doljabia suorittamassa.
Divisioonakenraali

Ranskan armeijan divisionakenraalin tunnus.
Divisioonakenraali on vanha nimitys divisioonaa komentavalle kenraalille. Aikaisemmin klassisen kolmiojaon perusteella kolme taistelevaa komppaniaa muodosti pataljoonan, kolme taistelevaa pataljoonaa huoltavine ja tukevine perusyksiköineen muodosti rykmentin, ja kolme taistelevaa rykmenttiä tukevine perus- ja joukkoyksiköineen muodosti divisioonan.
Myöhemmin kun siirryttiin divisioonajaosta prikaatijakoon, jossa pienin itsenäisen taistelun kykenemään käyvän divisioonan sijasta pienin sotatoimiyhtymä oli prikaati, divisioonakenraalin nimitys muuttui käytännössä kenraalimajurin arvoksi. Myöhemmin virkaiältään vanhimpien everstien tehtäviä siirtyi prikaatikenraalille, jolloin tavallaan divisioonakenraalin tehtävät jakautuivat kenraalimajurin komentaman divisioonaa suuremman kenraalimajurin tehtäviin ja everstin, myöhemmin joissakin tapauksissa prikaatikenraalin komentaman prikaatin tehtäviin. Aikaisemmin pienin sotatoimiyhtymä oli divisioona, sittemmin tätä sotilaslukumäärältään, kirjavahvuudeltaan pienempi prikaati, jota komensi tai saattaa komentaa everstin lisäksi myös prikaatikenraali.
Divje Baben huilu

Divje Baben huilu
Divje Baben huilu on mahdollisesti vanhimpana soittimena pidetty nuoren luolakarhun vasemmasta reisiluusta valmistettu huilu. Se löydettiin Ivan Turkin johtamissa tutkimuksissa luolasta Divje Baben arkeologiselta alueelta Sloveniasta vuonna 1995. Löydettäessä Divje Baben huilu sijaitsi neandertalinihmisten käyttämän tulisijan ääreltä. Divje Baben huilu on arviolta 50 000–60 000:n vuoden takaa.
Divje Baben huilussa on neljä aukkoa, joista kaksi on säilynyt hyvin ja kaksi vahingoittunut. Huilun pituus on 11,4 senttimetriä ja sitä pidetään pysyvässä näyttelyssä Slovenian kansallismuseossa. Kansallismuseon mukaan reiät ovat tarkoituksenmukaisesti suunniteltuja musiikin esittämistä varten oikeakätiselle soittajalle. Näin sitä pidetään ainoana neandertalinihmisen rakentamaksi tiedettynä huiluna. Jotkut tutkijat ovat kuitenkin kyseenalaistaneet käsityksen siitä, että Divje Babesta tehty löytö olisi rakennettu soittimeksi. Eräässä tutkimusjulkaisussa sen aukkoja esitettiin eläinten hampaiden tekemiksi. Divje Baben huilulla on kuitenkin yhä mahdollista soittaa kappaleita. Sitä on luonnehdittu hienostuneimmaksi kivikautiseksi huiluksi.
Dulzian

Dulzian (engl. curtal, dulcian; saks. Choristfagott, Dulzian; ransk. douçaine; esp. bajón) on renessanssin ja barokin ajalla käytetty kaksoisruokolehdykkäpuhallin, jota voidaan pitää modernin fagotin edeltäjänä. Dulzian kehitettiin todennäköisesti vuosien 1520–1540 paikkeilla. Vaikka soitin on luonteeltaan bassoinstrumentti (tärkein ja yleisin koko), oli siitä puhaltimien tapaan käytössä kokonainen perhe: basso (F), tenori (C), altto (F tai G) ja sopraano (C). Dulzianin ääniala kattaa kaksi ja puoli oktaavia, ja se oli aikanaan monipuolisessa käytössä: voimakkaan, nasaalin äänensä ansiosta sitä käytettiin ulkosoitossa, mutta pehmeytensä ja ilmaisuvoimansa takia myös kamarimusiikissa ja myöhäisrenessanssin monikuoromusiikissa. Yleisessä käytössä, myös soolosoittimena, dulzian oli varhais- ja täysbarokin aikana noin vuosina 1600–1700, espanjankielisissä maissa  jopa myöhempään, esimerkiksi Espanjassa 1900-luvun alkuun asti.
Fagotin tapaan dulzianilla päästään peukaloita käyttäen perussäveltä alemmas, dulzianin tapauksessa kvartin verran, seuraavasti: basso F/C, tenori c/G, altto f/c tai g/d, sopraano c1/g.
1600-luvulla oli käytössä myös bassoa suurempia soittimia lähinnä saksankielisellä alueella: "quart-fagott" C/G1, "quint-fagott" B1/F1
sekä "octav-fagott" F1/C1, viimeisen ollessa nykyisessä mielessä (äänialansa puolesta) ensimmäinen varsinainen kontrafagotti.
1900-luvun puolenvälin jälkeen on ilmaantunut uusiakin dulzianinrakentajia, jotka ovat soveltaneet vanhojen soitinten periaatteita.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Dulcian
Dulles

Dulles tarkoittaa seuraavia henkilöitä ja asioita:
Allen Dulles (1893–1969), CIA:n johtaja
Avery Dulles (1918–2008), yhdysvaltalainen kirkonmies
John Foster Dulles (1888–1959), yhdysvaltalainen valtiomies
Dullesin kansainvälinen lentoasema, lentoasema Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dulles”, voi hakea sivunnimihaulla, laajalla sivunnimihaulla tai tekstihaulla.
Dvarnieji

Dvarnieji on kylä Lounais-Liettuassa, Marijampolėn läänissä, Vilkaviškisin kunnallispiirissä lähellä Venäjän (Kaliningradin alue) rajaa. Vuonna 2001 kylässä asui 554 asukasta.
Kylän sijainti kartalla
Dvina

Dvina voi tarkoittaa seuraavia:
Vienanjoki, ven. Северная Двина, Severnaja Dvina eli 'Pohjoinen Dvina'
Väinäjoki, ven. Западная Двина, Zapadnaja Dvina eli 'Läntinen Dvina'
R-12, neuvostoliittolainen ohjus
S-75, neuvostoliittolainen ilmatorjuntaohjus
venäläisen risteilijän Pamjat Azovan myöhempi nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dvina”, voi hakea sivunnimihaulla, laajalla sivunnimihaulla tai tekstihaulla.
Dvigatel Revoljutsiin metroasema

| Dvigatel Revoljutsii> Двигатель Революции |
| --- | --- |

 Nižni Novgorodin metro 
Perustiedot
Metrolinjat:  Avtozavodskaja linja
Sijainti:  56°16′33″N, 43°55′14″E
Paikkakunta:  Nižni Novgorod, Venäjä
Avattu:  20. marraskuuta 1985
Rakenne
Tyyppi:  tunneliasema
Dvigatel Revoljutsii (ven. Двигатель Революции) on yksi Nižni Novgorodin metron asemista. Se avattiin 20. marraskuuta 1985.
Donville-les-Bains

| Donville-les-Bains |
| --- | --- |
 Donville-les-Bainsin rantaa
 vaakuna
 Donville-les-Bains
 Koordinaatit: 48°50′55″N, 1°34′39″W 
Valtio:  Ranska
Alue:  Normandia
Departementti:  Manche
Arrondissementti:  Avranches
Pinta-ala:  
 – Kokonaispinta-ala:  2,8 km²
Väkiluku (2013):  3 209
 – Väestötiheys:  1166,9 as./km²
 
 Kunnan kotisivut 
Infobox OKVirheellinen NIMI-arvo: 
Donville-les-Bains on kunta Ranskassa Manchen departementissa Normandian alueella. Se on suosittu rantalomakohde Englannin kanaalin rannikolla.
Aiheesta muualla

Kuvia tai muita tiedostoja aiheesta Donville-les-Bains Wikimedia Commonsissa
Eddy Wata

| Eddy Wata |
| --- | --- |
 Eddy Wata vuonna 2012.
Henkilötiedot
Muusikko
Laulukielet:  englanti
Aktiivisena:  2003–
Tyylilajit:  house, dance
Levy-yhtiöt:  Evo-Records
  [ Muokkaa Wikidatassa ] [ ohje ]  
Eddy Wata on nigerialainen artisti, joka aloitti laulajan uransa Italiassa. Hän löysi heti menestyksen ja teki kansainvälisiä hittejä kuten "La Bomba" ja "Jam".
Kesällä 2008 Eddy teki uuden kappaleen "I Love My People", joka on julkaistu 16 maassa ja siitä tuli hitti Ranskassa, Espanjassa, Kanadassa, Brasiliassa, Puolassa, Romaniassa, Venäjällä Bulgariassa, Turkkissa, Kreikassa, Suomessa ja Israelissa.
Singlet

Jam (2003) - Oli korkeimillaan #16 Ranskan Top 40 -listalla
A Silvia (feat. Gabry Ponte) (2004) - Gabry Ponte Album Dr. Jekyll and Mr. DJ
Asperger (2004)
In Your Mind (2004) - Oli korkeimmillaan #34 Ranskan Top 40 listalla
La Bomba (2005) - Oli korkeimmillaan #10 Suomen Top 100 listalla
What a Boy (2006)
I Love My People (2008) - Oli korkeimmillaan #1 Romanian Top 100 listalla
The Light (2008)
My Dream (2009)
I Like The Way (2010)
I Wanna Dance (2010)
Señorita (2011)
Superstar (2012)
I Feel So Good (2013)
My Season (2013)
I Wa le Wa (2014)
Shake Your Bom Bom (2015)
Donuts

| Donuts J Dilla |
| --- | --- | --- |

Demon tiedot
 Äänitetty : kesällä 2004
 Julkaistu: 7. helmikuuta 2006
 Formaatti: 2LP, CD
 Tuottaja(t): J Dilla
 Tyylilaji: hip hop, instrumentaali
 Kesto: 43.25
 Levy-yhtiö: Stones Throw Records
Muut kannet

Donuts on yhdysvaltalaisen tuottaja J Dillan (oikealta nimeltään James Yancey) instrumentaalista hip hop -musiikkia sisältävä albumi. Se on julkaistu Stones Throw -levymerkillä J Dillan 32-vuotissyntymäpäivänä 7. helmikuuta 2006. Albumilla on 31 samplepohjaista hip hop -biittiä, joiden kesto on pääasiassa 1–2 minuutin väliltä. Donuts on ikään kuin täyspitkäksi albumiksi venytetty demonauha, jossa kappaleenvaihdokset tapahtuvat töksähdellen. Silti Donuts on noussut klassikkolevyksi omassa genressään ja saanut loistavia arvosteluja heti julkaisemisestaan lähtien. Siitä on julkaistu sekä CD- että vinyylipainos, josta julkaistiin uusintaversio vuonna 2011.
Donuts jäi viimeiseksi J Dillan elinaikana julkaistuksi levyksi, sillä hän kuoli 10. helmikuuta 2006 kotonaan Los Angelesissa, vain kolme päivää Donutsin julkaisemisen jälkeen. Hän sairasti harvinaislaatuista verisairautta, johon ei ollut parannuskeinoa. Sairauden takia hän söi 15 eri lääkettä ja oli jatkuvasti huonossa kunnossa.
Vuonna 2005 sairauden kuluttama artisti vietti pitkiä aikoja sairaalassa. Kuolemaa edeltävänä kesänä hänen ystävänsä Stones Throw –levy-yhtiöstä päättivät tarjota auttavan kätensä. He toivat hänelle pienen levysoittimen ja samplerin, joilla hän pystyi jatkamaan musiikin tekemistä myös sairaalassa ollessaan. Donutsin 31 kappaleesta 29 syntyi näiden pitkien sairaalajaksojen aikana.
Kappaleet

Donuts (Outro) - 0:12
Workinonit - 2:57
Waves – 1:38
Light My Fire – 0:35
The New – 0:49
Stop – 1:39
People – 1:24
The Diff'rence – 1:52
Mash – 1:31
Time: The Donut of the Heart – 1:38
Glazed – 1:21
Airworks – 1:44
Lightworks – 1:55
Stepson of the Clapper – 1:01
The Twister (Huh, What) – 1:16
One Eleven – 1:11
Two Can Win – 1:47
Don't Cry – 1:59
Anti-American Graffiti – 1:53
Geek Down – 1:19
Thunder – 0:54
Gobstopper – 1:05
One for Ghost – 1:18
Dilla Says Go – 1:16
Walkinonit – 1:15
The Factory – 1:23
U-Love – 1:00
Hi. - 1:16
Bye. - 1:27
Last Donut of the Night - 1:39
Donuts (Intro) - 1:11
Disneyn Äärimmäisen hessumaista rullalautailua

| Disneyn Äärimmäisen Hessumaista Rullalautailua |
| --- | --- |
Kehittäjä:  Krome Studios
Julkaisija:  Disney Interactive
Ohjaaja:  Steve Stamatiadis
Tuottaja:  Mary Jo LaRoche Robert Watson
Säveltäjä:  Jack Wall
Pelisarja:  Hopon poppoo
Julkaistu:  2001
Lajityyppi:  urheilupeli
Pelimuoto:  yksinpeli
Alusta:  PC
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
Disneyn Äärimmäisen hessumaista rullalautailua on Krome Studiosin kehittämä videopeli, joka julkaistiin syyskuussa 2001 PC:lle. Pelaajat voivat pelata joko Hessuna, jonka ääninäyttelijänä on Bill Farmer, tai Maxinä, jonka äänenä on Jason Marsden. Pelaajat voivat rullalautailla neljän "maailman" läpi, joista kukin koostuu kolmesta tasosta.
Pelin ääniraidan suunnitteli säveltäjä Jack Wall vuoden 2001 alussa.
Pelin kulku

Pelissä on useita eri tiloja. Pelaaja voi pelata Hessuna tai Maxinä. Siellä on myös opetusohjelmia, jotka osoittavat tempun suorittamisen. Pelatessasi opetusohjelmaa tai tasoja Hessu tai Max kommentoivat. Pelissä on neljä maailmaa; jokaisessa maailmassa on kolme tasoa tai paikkaa. Avain vaaditaan siirtyäksesi seuraavalle tasolle. Pelaaja voi valita rullalaudan ennen pelin aloittamista; jokaisella tasolla on kaksi tavoitetta tavoitteen suorittaminen palkitsee pelaajalle avaimen. Tietyistä tehdyistä temppuista palkitaan pisteillä. Jotkut tempuista ovat 50/50, nosegrind, unbelievable, kickflip jne.
Äänirooleissa

| Alkuperäinen näyttelijä | Suomalainen näyttelijä | Rooli |
| --- | --- | --- |
| Bill Farmer | Petri Liski | Hessu |
| Jason Marsden | Vili Toikka | Max |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Extremely Goofy Skateboarding
Käännös suomeksi
Divisioonankomentaja

Divisioonankomentaja (ven. комдив, komdiv) oli puna-armeijan sotilasarvo sota-aikana vuoteen 1940 asti. Divisioonankomentajan arvo vastaa Suomen nykyisissä sotilasarvoissa kenraalimajurin arvoa. Divisioonankomentajasta alempi arvo on prikaatinkomentaja ja ylempi arvo armeijakunnankomentaja. Puna-armeija otti kenraalinarvot käyttöön talvisodan jälkeen vuonna 1940.
Puna-armeijan divisioonankomentajan kaulusmerkki päällystakissa.
Takin kaulusmerkki.
Kaulusmerkki ilmavoimissa.
Hihamerkki.
Tunnettuja Neuvostoliiton divisioonankomentajia talvisodassa

Filipp Gorelenko
Ivan Habarov
Dimităr Rangelov

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Dimităr Rangelov
Syntymäaika: 9. helmikuuta 1983 (ikä 41)
Syntymäpaikka: Sofia, Bulgaria
Pelipaikka: hyökkääjä
Pituus: 183 cm
Seura
Seura: Energie Cottbus   (lainassa Borussia Dortmundista)
Seurat
| Vuodet | Seura | O | (M) |
| 2000–2006 | Slavija Sofia | 126 | (32) |
| 2006–2008 | Strasbourg | 15 | (2) |
| 2007 | → Erzgebirge Aue (loan) | 15 | (5) |
| 2007–2008 | → Energie Cottbus (laina) | 24 | (6) |
| 2008–2009 | Energie Cottbus | 27 | (9) |
| 2009– | Borussia Dortmund | 11 | (1) |
| 2010–2011 | → Maccabi Tel Aviv (loan) | 22 | (2) |
| 2011– | → Energie Cottbus (loan) | 0 | (0) |
Maajoukkue
| 2004– |  Bulgaria | 22 | (2) |
 Seurajoukkueuran tilastot kattavat vain kansalliset sarjat.
Dimităr Rangelov (bulg. Димитър Рангелов, s. 9. helmikuuta 1983 Sofia) on bulgarialainen jalkapalloilija, pelipaikaltaan hyökkääjä.
Ura > Slavija Sofia

Sofiassa syntynyt Rangelov aloitti jalkapallon paikallisessa seurassa Slavijassa. 3. kesäkuuta 2000 17 vuoden ikäisenä hän debytoi edustusjoukkueessa Beroe Stara Zagoraa vastaan. Hän pelasi Slavijassa vuodesta 2000 vuoteen 2006.
Ura > RC Strasbourg

Rangelov myytiin miljoonalla eurolla RC Strasbourgiin vuonna 2006. Vuonna 2007 hänet lainattiin puoleksi vuodeksi saksalaiseen FC Erzgebirge Aueen. Tämän jälkeen Rangelov lainattiin Energie Cottbusiin, jossa hän murtautui nopeasti avauskokoonpanoon.
Ura > Energie Cottbus

Puolen vuoden mittaisen lainasopimuksen aikana Cottbusissa hän pelasi 49 ottelua Bundesliigassa, joissa hän viimeisteli 15 maalia.
Ura > Borussia Dortmund

16. kesäkuuta 2009 Rangelov teki miljoonan euron arvoisen sopimuksen Borussia Dortmundin kanssa. Sopimuksen pituus oli neljä vuotta. Hän teki ensimmäisen maalinsa seuralle Bundesliigassa 30. maaliskuuta 2010 3–0-kotivoitossa Bayer Leverkusenia vastaan.
Ura > Maccabi Tel Aviv

4. syyskuuta 2010 Borussia Dortmund lainasi Rangelovin israelilaiseen Maccabi Tel Aviviin loppukaudeksi. 6. marraskuuta 2010 teki ensimmäisen maalinsa Maccabille ottelussa Hapoel Ashkelonia vastaan. Huhtikuussa 2011 seura purki Rangelovin sopimuksen ja hän palasi Dortmundiin
Ura > Paluu Energie Cottbusiin

28. kesäkuuta 2011 Rangelov palasi Energie Cottbusiin, jonka kanssa hän teki yhden vuoden lainasopimuksen.
Aiheesta muualla

Rangelov L'Equipe.fr-sivustolla (ranskaksi)
El Bilal Touré

| Henkilötiedot |
| --- | --- | --- | --- |
Syntymäaika: 3. lokakuuta 2001 (ikä 23)
Syntymäpaikka: Adjamé, Norsunluurannikko
Pelipaikka: hyökkääjä
Pituus: 185 cm
Seura
Seura: VfB Stuttgart
Pelinumero: 10
Seurat
| Vuodet | Seura | O | (M) |
| 2020–2022 |  Stade de Reims | 64 | (9) |
| 2022–2023 |  UD Almería | 21 | (7) |
| 2023– |  Atalanta BC | 11 | (2) |
| 2024– | →  VfB Stuttgart | 3 | (1) |
Maajoukkue
| 2020– | Mali | 19 | (7) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 26. syyskuuta 2024.
El Bilal Touré (s. 3. lokakuuta 2001 Adjamé, Norsunluurannikko) on malilainen jalkapalloilija, pelipaikaltaan hyökkääjä. Hän edustaa Italian Serie A:ssa pelaavaa Atalantaa.
Touré siirtyi vuonna 2016 Norsunluurannikolta malilaisseura Afrique Football Éliteen, jota hän edusti vajaat neljä vuotta. Tammikuussa 2020 hän siirtyi Ranskaan Stade de Reimsiin, jossa hän pelasi 64 Ligue 1 -ottelua ja teki niissä yhdeksän maalia. Syyskuussa 2022 hän siirtyi espanjalaisseura Almeríaan, jossa hän pelasi 21 La Liga -ottelua ja teki seitsemän maalia. Heinäkuussa 2023 hän siirtyi italialaiseen Atalantaan. Hän on pelannut kaudella 2023–2024 pitkäaikaisesta loukkaantumisesta toivuttuaan Serie A:ssa kahdeksan ottelua, joissa hän on tehnyt kaksi maalia. Kauden 2023–2024 Eurooppa-liigassa Atalanta on edennyt loppuotteluun ja Touré on pelannut kolme ottelua sekä tehnyt yhden maalin toisessa välieräottelussa Olympique de Marseillea vastaan.
Touré pelasi Malin joukkueen avauskokoonpanossa vuoden 2019 alle 20-vuotiaiden Afrikan-mestaruuskilpailuissa, joissa Mali voitti kultaa. Touré pelasi Malin A-maajoukkueessa ensimmäisen kerran lokakuussa 2020 Ghanaa vastaan ja teki heti maalin, kuten myös toisessa A-maaottelussaan marraskuussa 2020 Namibiaa vastaan. Hän on pelannut huhtikuun 2024 loppuun mennessä 17 A-maaottelua ja tehnyt niissä seitsemän maalia. Tammikuussa 2022 hän pelasi Afrikan-mestaruuskilpailuissa kaksi ottelua mutta oli kahdesta alkulohko-ottelusta poissa tultuaan ajetuksi ulos kentältä ensimmäisessä alkulohko-ottelussa Tunisiaa vastaan.
Einar Berger

Einar Berger perheineen vuonna 1918.
Einar Halfdan Berger (23. maaliskuuta 1890 Finnkroken, Reinøya, Tromssa – 19. toukokuuta 1961 Asker) oli norjalainen taidemaalari. 10-vuotiaana hän aloitti isänsä apuna kalastajana. Myöhemmin hän toimi eri ammateissa, kuten kokkina ja kauppiaana. Hän piirsi ja maalasi itseoppineena pitkään, ja opiskeli hetken vuonna 1920 Ola Abrahamssonin Masters-koulussa Oslossa. Hän päätti aloittaa päätoimisena maalarina vuonna 1926.
Berger kehitti oman voimakkaan tyylinsä leveine siveltimenvetoineen. Hänen ensimmäinen näyttelynsä oli Tønsbergissa vuonna 1929. Huomattavaa huomiota ja kiistelyä herätti hänen näyttelynsä Oslossa vuonna 1930. Syksyllä 1935 hän sai näyttelykutsun Saksaan ja piti siellä sen jälkeen useita näyttelyitä vuosina 1936–1937. Hän matkusti ja piti näyttelyitä myös Pariisissa, Alankomaissa, Yhdysvalloissa, Italiassa ja Ruotsissa.
Berger kuvasi maalauksissaan usein kalastusaluksia aallokossa taustanaan myrskypilviä, haaksirikkoutumisia ja kalastajakylien satamia. Kuvat näyttävät hetken inspiraatioilta. Pohjois-Norjan taidemuseolla on suurin kokoelma hänen teoksiaan.
Einar Berger oli naimisissa Kristine Mydsken kanssa ja heillä oli kolme lasta. Heidän poikansa Karl Mydske Berger (1918–1997) oli myös taidemaalari.
Aiheesta muualla

Einar Berger (Arkistoitu – Internet Archive)
Dulwich College

Pääsisäänkäynti.
Dulwich College on itsenäinen poikakoulu Dulwichissa Kaakkois-Lontoon lähiössä, Isossa-Britanniassa. Näyttelijä Edward Alleyn perusti sen vuonna 1619. Ernest Shackleton kävi siellä koulun.
Nykyisin koulussa on noin 1500 oppilasta, joista 120 asuu sen  asuntolassa. Kouluun otetaan oppilaita pääsykokeiden perusteella, joita järjestetään 7-, 11-, 13-, ja 16-vuotiaille.
Aiheesta muualla

Kuvia tai muita tiedostoja aiheesta Dulwich College Wikimedia Commonsissa
Koulun kotisivut. (englanniksi)
Edward Holmes

| Mitalit> Maa:   Yhdistynyt kuningaskunta.Miesten maahockey. Olympialaiset  | Mitalit> Maa:   Yhdistynyt kuningaskunta.Miesten maahockey. Olympialaiset  | Mitalit> Maa:   Yhdistynyt kuningaskunta.Miesten maahockey. Olympialaiset  | Maa:   Yhdistynyt kuningaskunta> Miesten maahockey. |
| --- | --- | --- | --- |
|  Hopeaa | Lontoo 1908 | Maahockey |  |
Edward Porter Cowan Holmes (25. huhtikuuta 1880 Carrickfergus – 24. huhtikuuta 1924 Bangor) oli brittiläinen maahockeypelaaja ja olympiamitalisti. Hän pelasi Lontoon olympialaisissa 1908 Irlannin joukkueessa, joka saavutti turnauksessa hopeaa.
Edward Heyman

Edward Heyman (14. maaliskuuta 1907 – 16. lokakuuta 1981) oli yhdysvaltalainen sanoittaja. Hänen tunnetuimpia kappaleistaan ovat jazzstandardi ”Body and Soul” vuodelta 1930 sekä vuoden 1945 elokuvaan Kohtalokkaat kirjeet kirjoitettu ”Love Letters”, joka oli ehdolla parhaan laulun Oscar-palkinnon saajaksi.
Heymanilla on paikka Songwriters Hall of Famessa, jonne hänet hyväksyttiin vuonna 1975.